Source: http://finlex.fi/fi/laki/ajantasa/1982/19820639?search%5Btype%5D=pika&search%5Bpika%5D=asuntos%C3%A4%C3%A4st%C3%B6%2A
Timestamp: 2019-04-20 20:16:32+00:00
Document Index: 18563604

Matched Legal Cases: ['§2', '§ 3', '§ 4', '§ 5', '§6', '§7', '§8', '§ 9', '§ 10', '§10', '§ 11', '§ 11', '§ 12', '§ 13', '§14']

Laki oman asunnon hankintaan myönnettävien… 639/1982 - Ajantasainen lainsäädäntö - FINLEX ®
Olet tässä: Finlex › Lainsäädäntö › Ajantasainen lainsäädäntö › Vuosi 1982 › 20.8.1982/639
Julkisen valvonnan alainen rahalaitos voi myöntää oman asunnon hankkimisen tai rakentamisen rahoittamiseksi sellaisia lainoja, joista valtio maksaa rahalaitokselle korkohyvitystä. Näitä lainoja nimitetään tässä laissa korkotukilainoiksi.
Korkotukilainaksi voidaan hyväksyä «asuntosäästöpalkkiolain» (1634/92) mukaisessa asuntosäästösopimuksessa tarkoitettu laina tai sen osa. Korkohyvitystä ei kuitenkaan voida maksaa, jos lainan saajalle muun kuin tämän lain nojalla on myönnetty lainaa tai maksetaan korkotukea samaan tarkoitukseen valtion varoista.
Mitä tässä laissa säädetään asunnosta, sovelletaan vastaavasti myös «asuntosäästöpalkkiolaissa» tarkoitettuun asunnon määräosaan.
Yhteen asuntoon voi kohdistua kulloinkin vain yksi korkotukilaina. Aviopuolisoille voidaan myöntää vain yksi korkotukilaina. Yhdeksi korkotukilainaksi katsotaan tällöin myös erillisten «asuntosäästösopimusten» perusteella nostetut lainat.
3 § on kumottu L:lla 21.12.2000/1283.
Korkotukilaina ei saa ylittää valtioneuvoston asetuksella alueittain vahvistettua enimmäismäärää.
Rahalaitoksen korkotukilainasta perimän koron tulee olla alempi kuin se korko, jota rahalaitos yleisesti kulloinkin soveltaa ensimmäisen omistusasunnon hankkimista varten myönnettäviin vastaaviin lainoihin. Rahalaitoksen perimät muut lainaan liittyvät kustannukset saavat olla enintään sen suuruisia, joita rahalaitos yleisesti kulloinkin soveltaa vastaaviin lainoihin. (30.12.1993/1635)
Korkotukilainojen yleisistä lainaehdoista säädetään asetuksella.
Korkotukea maksetaan enintään kymmeneltä ensimmäiseltä lainavuodelta. (13.5.2005/290)
Kulloinkin maksettavan korkotuen suuruudesta säädetään asetuksella.
Rahalaitos perii korkotukilainan saajalta korkotukilainan koron ja korkotuen välisen erotuksen.
8 § on kumottu L:lla 30.12.1992/1635.
Valtiokonttori maksaa korkohyvityksen rahalaitokselle.
Jos korkotukilaina maksetaan takaisin taikka jos asunto luovutetaan tai siirtyy uudelle omistajalle muutoin kuin avio-oikeuden tai perintöoikeuden nojalla, korkohyvityksen maksaminen lakkaa lainan takaisinmaksuajankohdasta tai asunnon luovuttamisajankohdasta lukien, jollei 2 momentista muuta johdu.
Korkotukea voidaan kuitenkin maksaa luovutuksen jälkeen, jos lainan saa käyttää korkotukilainan uudelleen oman asunnon hankinnan rahoittamiseen.
Asunto, johon korkotukilaina kohdistuu, voidaan erityisestä syystä vuokrata enintään kahdeksi vuodeksi. (26.11.1993/1006)
Korkotukilaina voidaan siirtää toiseen rahalaitokseen tai jakaa kahdeksi erilliseksi lainaksi. Rahalaitoksen tulee ilmoittaa lainan jakamisesta valtiokonttorille.
Jos kaksi eri asunnoissa asuvaa korkotukilainan saajaa hankkii yhteisen asunnon, korkotukilainaksi yhteensä hyväksyttävän osuuden määrä ei saa ylittää 4 §:ssä säädettyä enimmäismäärää. Korkotukilainan enimmäismäärä lasketaan tällöin yhteisen asunnon hankinta-ajankohdan mukaan.
Jos korkotukilainan saaja on käyttänyt lainavarojaan muuhun kuin tämän lain mukaiseen tarkoitukseen taikka lainaa hakiessaan antanut olennaisesti virheellisiä tietoja tai salannut lainan myöntämiseen olennaisesti vaikuttavia seikkoja, voidaan korkotuen suorittaminen lakkauttaa. Lainan saaja voidaan tällöin valtiokonttorin päätöksellä velvoittaa suorittamaan valtiolle takaisin enintään viisinkertaisena korkotuki, jonka valtio on lainasta maksanut.
Hallinto-oikeuden päätökseen saa hakea muutosta valittamalla siten kuin hallintolainkäyttölaissa säädetään.
Valtiokonttorin on valvottava, että korkotuki on tämän lain mukainen. Kunnan on valvottava, että lainavarojen käyttö on tämän lain mukainen.
Rahalaitos ja korkotukilainan saaja ovat velvollisia antamaan valtiokonttorille ja kunnalle tietoja, jotka ovat tarpeen sen toteamiseksi, että korkotukilaina on käytetty hyväksyttyyn tarkoitukseen tämän lain ja sen nojalla annettujen säännösten mukaisesti ja lainaehtoja on muutoinkin noudatettu.
HE 87/82, vvvk.miet. 35/82, suvk.miet. 97/82
Lakia sovelletaan myös niihin korkotukilainoihin, jotka myönnetään «asuntosäästöpalkkiolain» (862/80) mukaisen ennen tämän lain voimaantuloa tehdyn asuntosäästösopimuksen perusteella. Näihin korkotukilainoihin sovelletaan kuitenkin edelleen 5 §:n 1 momentin sekä luottovarauskorvausta koskevia säännöksiä sellaisina kuin ne ovat voimassa tämän lain voimaan tullessa.
HE 273/92, YmVM 13/92
Asunto, joka on tai on ollut vuokrattuna tämän lain voimaantullessa, voidaan korkotuen maksuaikana pitää vuokrattuna yhteensä enintään kaksi vuotta.
HE 172/93, YmVM 10/93
Tämä laki tulee voimaan 1 päivänä maaliskuuta 2001. Jos asunnon osto- tai luovutussopimus on tehty tai omakotitalon rakennustyö aloitettu ennen tämän lain voimaantuloa, sovelletaan korkotukilainaan 3 ja 4 §:n säännöksiä sellaisina kuin ne ovat tämän lain voimaantullessa.
Ennen tämän lain voimaantuloa tehtyyn valtiokonttorin ratkaisuun sovelletaan lain voimaan tullessa voimassa olleita säännöksiä.
HE 176/2000, YmVM 11/2000, EV 154/2000
Tämä laki tulee voimaan 1 päivänä kesäkuuta 2005. Jos asunnon osto- tai luovutussopimus on tehty tai omakotitalon rakennustyö aloitettu ennen tämän lain voimaantuloa, sovelletaan korkotukilainaan 6 §:n 1 momenttia sellaisena kuin se oli tämän lain voimaan tullessa.
1 §2 § 3 § 4 § 5 §6 §7 §8 § 9 § 10 §10 a § 11 § 11 a § 12 § 13 §14 §Muutossäädösten voimaantulo ja soveltaminen:30.12.1992/1635:26.11.1993/1006:21.12.2000/1283:13.5.2005/290:7.8.2015/1050: